Erdo‘g‘an Yevropa Ittifoqini "migratsion bitim" bo‘yicha majburiyatlarni bajarmayotganlikda aybladi

Yevropa Ittifoqi hanuzgacha Anqara tomonidan imzolangan migratsion bitim bo‘yicha taqdim qilishi kerak bo‘lgan 3 mlrd yevroni bermadi, deb aytdi Turkiya prezidenti Rajab Toyib Erdo‘g‘an. Bu haqda RIA “Novosti” axborot agentligi xabar bermoqda.  
"Biz 3 million qochqin qabul qilmoqdamiz. Yevropa Ittifoqi iyulgacha bizga 3 mlrd yevro berishga va'da bergandi. Biz ulardan bor-yo‘g‘i 200-250 mln yevro oldi. Nimaga? Chunki ular riyokor va insofsizdirlar. 3 mlrd beramiz deyishdi va hanuzgacha "berishmoqda", deb aytdi Erdo‘g‘an Istanbulda o‘tgan Islom hamkorlik tashkiloti yig‘ilishida.
Erdo‘g‘an Yevropa Ittifoqi migratsiya muammosi bilan Turkiya Yevropa Ittifoqi bilan chegaralarini qochqinlar uchun ochishga tayyorligini aytgandan keyingina tashvishlanib qolganini aytdi.
"Biz eshiklarni ochishimiz mumkinligini aytishimiz bilanoq ular xavotirlanib qolishdi. "Nima qilmoqchisizlar?" deb so‘rashdi. "Qanaqasiga nima? Bu odamlar sizlarga borishni istashmoqda, shuning uchun biz ularni qo‘yib yubormoqdamiz" deb javob berganimizdan  keyin ular darrov tashvishga tushib qolishdi! Ular uchun hech qanday inson huquqi degan tushuncha yo‘q. Biz uyg‘onib, o‘zimizga kelishimiz kerak", deb aytdi Erdo‘g‘an.